
П Р О Т О К О Л

София, 21.06.2011 година

Върховният административен съд на Република България - Седмо отделение, в съдебно заседание на двадесет и първи юни две хиляди и единадесета година в състав:
	ПРЕДСЕДАТЕЛ:
	ВАНЯ АНЧЕВА

	ЧЛЕНОВЕ:
	ПАВЛИНА НАЙДЕНОВА
ДАНИЕЛА МАВРОДИЕВА


	при участието на секретаря Анелия Станкова 
и с участието на прокурора 
сложи на разглеждане дело № 10496 по описа за 2010 година [image: image1.png]



,
докладвано от съдията ПАВЛИНА НАЙДЕНОВА 



На поименното повикване на страните и след спазване разпоредбата на чл. 142 от ГПК на второ четене:

ЖАЛБОПОДАТЕЛИТЕ: "Ди Ви Би Ти" АД, редовно призовано, се представлява от изп. директор Бойко Бочев и адв. НЕШЕВ.
"Мобилтел" ЕАД, редовно призовано, се представлява от юрк. РАДКОВА.
ОТВЕТНИКЪТ: Комисия за регулиране на съобщенията, редовно призован, се представлява от юрк. ЦВЕТКОВ и юрк. КОЙЧЕВА.
ЗАИНТЕРЕСОВАНИТЕ СТРАНИ: "БТК" АД, редовно призовано, не се представлява.
"Хану Про България" ЕАД, редовно призовано, се представлява от адв. ПЕТРОВ и адв. ТАКОВ.
ВЕЩОТО ЛИЦЕ: Александър Георгиев Иванов, редовно призован, се явява лично.

СТРАНИТЕ /поотделно/: Да се даде ход на делото.

ВЪРХОВНИЯТ АДМИНИСТРАТИВЕН СЪД, седмо отделение намира, че не са налице процесуални пречки за даване ход на делото, с оглед на което

О П Р Е Д Е Л И:

ДАВА ХОД НА ДЕЛОТО.

Сне се самоличността на вещото лице, както следва:
Александър Георгиев Иванов - 65 годишен, българин, български гражданин, женен, неосъждан, без дела и родство със страните. Предупреден за отговорността по чл. 291 от НК, обеща да даде вярно и безпристрастно заключение.

Експертът Иванов: Представил съм в срок писмено заключение от съдебно-техническа експертиза, което поддържам. 
Вярно е, че физичните закони, на които се подчинява разпространението на вълната не зависят от вида информация, която вълната пренася. Без значение дали вълната пренася аналогова или цифрова информация. 
Предавателни и ретранслаторни станции на НУРТС - България, с които се разпространява програмата БНТ 1 и БТВ са около 676. Има голяма особеност. Предавателните станции са 23 или 24 от тези 676. Разликата между предавателните и ретранслаторни станции е в начина на подаване на модулиращия сигнал към станцията. На предавателната станция се подава сигнал от студиото по преносна мрежа. Ретранслаторните станции получават сигнал по ефира от предавателните станции. 
От 2009 г. аз съм пенсионер и не съм участвал в работна група за проблеми, свързани с цифровизацията на БНТ. Таблица 3 на стр. 5 от финансовия разчет към доклада на работната група от 2007 г., която ми показва адв. Нешев съм я правил аз.
Само предавателните станции могат да покрият страната без ретранслаторните. От важно значение е фазата от разработката на Инвестиционния проект, към която се преценява броят на съответните станции.
В Наредба № 2 на МРРБ за обхвата и съдържанието на Инвестиционния проект е показано какво е идеен проект и неговото съдържание и в заключението си съм обяснил защо смятам, че 90 станции могат да осигурят 95% покритие на страната. Говорим за предавателни станции без ретранслаторни такива.
Със 676 предавателни и ретранслаторни станции в момента БНТ осигурява над 99.5% покритие на населението. Условията, при които се смята, че дадено население е покрито за аналогова телевизия са в пъти по-тежки от условията, поставени за цифрова телевизия. За нормална картина при аналогово разпръскване е необходимо до 72 децибела МW/м, докато в настоящото конкретно определено задание е 53 децибела, а "Хану Про България" е казало, че ще постигне 56.

адв. Таков: Моля да се отбележи, че на въпросите, които постави колегата Нешев вещото лице е отговорило на въпрос 1, който ние сме поставили.

Експертът Иванов: Искам да отбележа, че предавател "Копитото" обслужва 20% от населението на България в София. Не можем да смятаме, че един предавател покрива 1% от населението. Зависимостта между броя на предавателите и процента на населението е остро нелинеен и върви нагоре. Последните 10 г. всички нови обекти за програмите на БНТ и БТВ обслужват не повече от 100 човека.

адв. Нешев: Считам, че вещото лице не е отговорило на поставените му въпроси, а е направило теоретично разсъждение. Да се приеме заключението на вещото лице.
юрк. Радкова: Да се приеме заключението на вещото лице. Нямаме въпроси и доказателствени искания.
юрк. Койчева: Да се приеме заключението на вещото лице. Нямаме въпроси и доказателствени искания.
юрк. Цветков: Да се приеме заключението на вещото лице. Нямаме въпроси и доказателствени искания.
адв. Петров: Да се приеме заключението на вещото лице. Нямаме въпроси и доказателствени искания.
адв. Таков: Да се приеме заключението на вещото лице. Нямаме въпроси и доказателствени искания.

Експертът Иванов: За съществуваща теоретична мрежа не мога да направя практически изводи.

СЪДЪТ намира, че следва да се приеме заключението на вещото лице, което ще бъде ценено наред с останалия събран доказателствен материал.
Водим от горното, СЪДЪТ

О П Р Е Д Е Л И:

ПРИЕМА и ПРИЛАГА по делото заключението на вещото лице, на което да се изплати възнаграждение по внесения депозит.

юрк. Радкова: Моля да се изиска и приобщи към делото писмо на ЕК, с което е изискано обяснение от Държавата във връзка с образувано производство на нарушение правото на общността по чл. 258 от ДФЕС. Твърди се, че въпросното писмо касае процедурата по провеждане на последните конкурси за цифрово и аналогово радиоразпръскване. Коментира се защо е ограничен броят на предприятията. Има само съмнения относно това. Ние го поискахме от МТИТС и до днес не беше постъпило при нас. 
Моля за съдебно удостоверение, с което да се снабдя с въпросното писмо. 
адв. Таков: Колежката Радкова визира писмо за първите два конкурса, а ние сме в рамките на третия. Аналоговите лицензии нямат общо с цифровия лиценз - предмет на настоящото дело. Чл. 258 ДФЕС урежда отношенията на ЕС с България. Няма нищо общо относно споровете в рамките на Държавата. 
адв. Петров: Процедурата по чл. 258 ДФЕС започва с мотивирано становище, но такова няма от ЕК. Има неофициална размяна на писма. Нарушение по смисъла на договора и Европейското право може да установи единствено съдът в Люксембург. Искането на жалбоподателя е неотносимо. 
юрк. Петров: В КРС няма постъпило официално писмо за изискване на тази информация. Става въпрос в писмото за съвсем различен предмет, той касае издаването на разрешения на търговските мултиплекси, които са "Хану про България" и "Тауърком", на които са издадени 5 такива мрежи. А настоящият процес касае обществения мултиплекс, което е с различно правно основание и не се засяга от цитираното писмо.

СЪДЪТ счита, че така направеното от юрк. Радкова доказателствено искане е за събиране на доказателство, за което няма категорични данни, че съществува, а освен това е и неотносимо към предмета на спора.
Водим от изложеното, СЪДЪТ

О П Р Е Д Е Л И: 
ОТХВЪРЛЯ искането за издаване на съдебно удостоверение на "Мобилтел" ЕАД с цел снабдяване с писмо от МТИТС.

ВЪРХОВНИЯТ АДМИНИСТРАТИВЕН СЪД, седмо отделение счете делото за изяснено от фактическа страна, поради което

О П Р Е Д Е Л И:

ДАВА ХОД ПО СЪЩЕСТВО:

адв. Нешев: Моля да уважите жалбата по съображенията, изложени в нея. Моля за срок за писмени бележки и моля за разноски.
юрк. Радкова: Моля да уважите жалбата по съображенията, изложени в нея. Решението на КРС е в нарушение с чл. 4 от Директивата за конкуренция, която забранява да се предоставят специални права, а ние считаме, че такива са предоставени на "Хану Про" за определяне на лицензия и издаване на разрешение. Налице е съществено нарушение на административнопроизводствените правила. Нарушен е чл. 104 ЗЕС. Разрешението е издадено в 3 - дневен срок. Моля за срок за писмени бележки.
юрк. Койчева: Моля да оставите жалбите без уважение. Моля за срок за писмени бележки.
юрк. Цветков: Моля да оставите жалбите без уважение. Моля за срок за писмени бележки.
адв. Петров: Моля да оставите жалбите без уважение. Представям писмени бележки и моля за срок за допълнителни такива. Моля за разноски.
адв. Таков: Моля да оставите жалбите без уважение. Моля за разноски.

Съдът дава 7 - дневен срок на страните за представяне на писмени бележки.

ВЪРХОВНИЯТ АДМИНИСТРАТИВЕН СЪД счете делото за изяснено и обяви, че ще се произнесе със съдебен акт след съвещание.


ПРЕДСЕДАТЕЛ:



СЕКРЕТАР:
Bottom of Form

ОПРЕДЕЛЕНИЕ

№ 10658
София, 09/17/2010

Върховният административен съд на Република България - Седмо отделение, в закрито заседание в състав:
	ПРЕДСЕДАТЕЛ:
	ВАНЯ АНЧЕВА

	ЧЛЕНОВЕ:
	ПАВЛИНА НАЙДЕНОВА
ЙОВА ПРОДАНОВА


	при секретар 
	
	и с участието

	на прокурора 
	
	изслуша докладваното

	от съдията
	ПАВЛИНА НАЙДЕНОВА
	[image: image2.png]




	по адм. дело № 9593/2010. 






Производството е по чл. 64, ал.1 от Закона за защита на конкуренцията.
Образувано е по жалба на "Космо България Мобайл" ЕАД срещу решение № 709/22.06.2010 г. на Комисията за защита на конкуренцията по преписка № КЗК 320/2010 г., с което е установено, че създаването на съвместно предприятие "НУРТС България" ЕАД от страна на Манселорд Лимитид, Кипър и "БТК" АД, под чийто едноличен контрол да бъде "Тауърком България" и към активите на което да премине Национално управление "Радио и телевизионни станции / понастоящем собственост на БТК / представлява концентрация между предприятия, която не попада в обхвата на 24, ал. 1 от ЗЗК.
Установява се, че по жалба подадена от "Мобилтел" ЕАД срещу същото решение на КЗК № 709/22.06.2010 г. е образувано адм. д.№ 9300/2010 г. насрочено на 05.04.2011 г. 
С оглед постановяването на един съдебен акт относно оспореното решение на КЗК, производството по жалбите по двете дела следва да се съедини в едно съдебно производство. Налице са предпоставките по чл. 213 ГПК, във връзка с чл. 144 АПК, в съда са висящи дела образувани по жалби срещу един и същ административен акт, поради което е налице връзка между делата, налагаща съединяването им.
Воден от изложеното, Върховният административен съд, Седмо отделение, на основание чл. 213 ГПК, във връзка с чл. 144 АПК 
ОПРЕДЕЛИ:


ПРЕКРАТЯВА производството по адм.д. № 9593/2010 г. на Върховния административен съд, Седмо отделение.
ПРИСЪЕДИНЯВА адм. д. № 9593/2010 г. към адм.д. № 9300/2010 г. за общо разглеждане в едно съдебно производство на жалбите на "Космо България Мобайл" ЕАД и "Мобилтел" ЕАД срещу решение на КЗК № 709/22.06.2010 г.
"Космо България Мобайл" ЕАД да се впише като жалбоподател в списъка на страните за призоваване по адм.д. № № 9300/2010 г. 
Определението не подлежи на обжалване.
	Вярно с оригинала, 
	ПРЕДСЕДАТЕЛ:
	/п/ Ваня Анчева

	секретар: 
	ЧЛЕНОВЕ:
	/п/ Павлина Найденова
/п/ Йова Проданова


П.Н.
решение  на КЗК_№709-22.06.2010.
СПИСЪК

на лицата, призовани по административно Дело № 9300/2010 г. [image: image4.png]



, 
насрочено за 05.04.2011 14:00 зала № 3
	№
	В какво качество 
са призовани
	Име на призованото лице
	Местожителство и адрес
или съдебен адрес
	Забележка

	1
	жалбоподател
	"Мобилтел"ЕАД
	гр. София ул."Кукуш"№1
	Призовката връчена - Вълкова на 07.09.10г-

	2
	жалбоподател
	"Космо България Мобайл" ЕАД
	гр София ж.к. Младост-4 Бизнес парк София сграда 6
	приложение: копие от определение Призовката връчена - на 15.11.10г

	3
	ответник
	Комисия за защита на конкуренцията
	гр.София гр София бул Витоша № 18
	призовката връчена юрк. Крушкова - 30.07.10 г

	4
	заинтересована страна
	"НУРТС България" ЕАД
	гр София р-н Изгрев кв. Изток бул. П. Яворов № 2
	Призовката връчена - Накова на 14.03.11г-

	5
	заинтересована страна
	"БТК" АД
	гр София р-н Младост бул Цариградско шосе № 115И
	Призовката връчена - Парпулова на 02.08.10г-

	6
	заинтересована страна
	"Тауърком България" ЕАД
	гр София р-н Триадица ул. Три уши № 3
	Призовката връчена - Дудаленски на 18.08.10г-

	7
	заинтересована страна
	"Манселорд Лимитид"
	гр София р-н Изгрев кв Изток бул. П. Яворов № 2
	Призовката връчена - Накова на 14.03.11г-

	8
	прокурор
	ВАП
	гр София
	-

	
	
	
	
	



М.Ц.
Top of Form

П Р О Т О К О Л

София, 05.04.2011 година

Върховният административен съд на Република България - Седмо отделение, в съдебно заседание на пети април две хиляди и единадесета година в състав:
	ПРЕДСЕДАТЕЛ:
	ВАНЯ АНЧЕВА

	ЧЛЕНОВЕ:
	ЮЛИЯ КОВАЧЕВА
ПАВЛИНА НАЙДЕНОВА


	при участието на секретаря Анелия Станкова 
и с участието на прокурора 
сложи на разглеждане дело № 9300 по описа за 2010 година [image: image5.png]



,
докладвано от съдията ЮЛИЯ КОВАЧЕВА 



На поименното повикване на страните и след спазване разпоредбата на чл. 142 от ГПК на второ четене:

ЖАЛБОПОДАТЕЛИТЕ: "Мобилтел" ЕАД, редовно призовано, се представлява от юрк. РАДКОВА.
"Космо България Мобайл" ЕАД, редовно призовано, се представлява от юрк. ТЕЛБИЗОВА.
ОТВЕТНИКЪТ: Комисия за защита на конкуренцията, редовно призован, се представлява от юрк. ВЕЛЧЕВА.
ЗАИНТЕРЕСОВАНИТЕ СТРАНИ: "НУРТС България" ЕАД, редовно призовано, се представлява от адв. ТАКОВ.
"БТК" АД, редовно призовано, се представлява от адв. ПАЧАМАНОВ и юрк. МИХАЙЛОВ.
"Тауърком България" ЕАД и "Манселорд Лимитид", редовно призовани, не се представляват.

СТРАНИТЕ /поотделно/: Да се даде ход на делото.

ВЪРХОВНИЯТ АДМИНИСТРАТИВЕН СЪД, седмо отделение намира, че не са налице процесуални пречки за даване ход на делото, с оглед на което

О П Р Е Д Е Л И:

ДАВА ХОД НА ДЕЛОТО и докладва жалбите на "Мобилтел" ЕАД и "Космо България Мобайл" ЕАД срещу решение № 709/22.06.2010 г. по преписка № 320/2010 г. на КЗК.

юрк. РАДКОВА: Поддържам жалбата. Представям извлечение от отчет на НУРТС, поделение на "БТК" АД за финансовото състояние към 30.06.2010 г. Няма да представям други доказателства.
юрк. ТЕЛБИЗОВА: Поддържам жалбата. Представям решение № 246/22.02.2011 г. на КРС.
юрк. ВЕЛЧЕВА: Оспорвам жалбата. Няма да соча други доказателства.
адв. ТАКОВ: Оспорвам жалбата. Няма да соча други доказателства.
адв. ПАЧАМАНОВ: Оспорвам жалбата. Няма да соча други доказателства.
юрк. МИХАЙЛОВ: Оспорвам жалбата. Няма да соча други доказателства.

ПО ДОКАЗАТЕЛСТВАТА, СЪДЪТ

О П Р Е Д Е Л И:

ПРИЕМА и ПРИЛАГА по делото представените с жалбите и административната преписка писмени доказателства, както и днес ангажираните от страните такива, подробно описани по-горе.

ВЪРХОВНИЯТ АДМИНИСТРАТИВЕН СЪД, седмо отделение счете делото за изяснено от фактическа страна, поради което

О П Р Е Д Е Л И:

ДАВА ХОД ПО СЪЩЕСТВО:

юрк. РАДКОВА: Моля да уважите жалбата по съображенията, изложени в нея. КЗК е приложила неправилно т. 139 от Консолидираното юрисдикционно известие вместо правилната т. 140 от същото, която регламентира промяна в контрола върху съществуващото тогава предприятие, а не новосъздадено такова, което няма оборот. КЗК не е отчела икономическите групи, към които принадлежат "БТК" АД и "Манселорд Лимитид". Моля за срок за писмени бележки.
юрк. ТЕЛБИЗОВА: Моля да уважите жалбата по съображенията, изложени в нея. КЗК не е направила обстоятелствено изследване, като се е позовала на представените декларации, които не са годно доказателствено средство. Моля за срок за писмени бележки.
юрк. ВЕЛЧЕВА: Моля да оставите жалбите без уважение. Не са налице визираните от жалбоподателите пороци. С обжалвания акт КЗК е приела, че планираното сътрудничество между "БТК" АД и "Манселорд Лимитид" чрез създаване на съвместно предприятие представлява концентрация по чл. 22, ал. 2 ЗЗК, но изследвайки наличието на предпоставките на чл. 24 ЗЗК Комисията е установила, че е налице оборот над 25 млн. лв. от страна на "БТК" АД, а останалите дружества нямат реализиран оборот, тъй като са създадени предходната финансова година. За да е налице нотификация е необходимо тези предприятия да са реализирали оборот повече от 3 млн. лв. Днес представеното извлечение от отчета за финансовото състояние на НУРТС показва единствено, че това е поделение на "БТК" АД и не е самостоятелно предприятие и оборотът, посочен в този отчет е включен в общия оборот на БТК за предходната финансова година. 
адв. ТАКОВ: Моля да оставите жалбите без уважение. Не са налице твърдяните нарушения на административнопроизводствените правила и закона. НУРТС е специално звено в рамките на "БТК" АД и представеното доказателство е извлечение от цялостния финансов отчет на БТК. КЗК е преценила, че този оборот е част от оборота на компанията - майка и е използвала разпоредбата на чл. 139 от Консолидираното юрисдикционно известие. Моля за срок за писмени бележки.
юрк. МИХАЙЛОВ: Моля да оставите жалбите без уважение. Правилно КЗК е приложила чл. 139 от консолидираното известие. Моля за срок за писмени бележки.
адв. ПАЧАМАНОВ: Моля да оставите жалбите без уважение. Присъединявам се към становището на адв. Таков.
РЕПЛИКА юрк. РАДКОВА: Ние представяме отчета с оглед изявлението ни, че "НУРТС България" ЕАД има собствен оборот и е трябвало КЗК да вземе предвид този оборот и да го разгледа отделно от оборота на "БТК" АД, тъй като "НУРТС България" също е обект на придобиване и самостоятелен участник в концентрацията и засегнато предприятие. 

СЪДЪТ дава 5 - дневен срок на страните за представяне на писмени бележки. 

ВЪРХОВНИЯТ АДМИНИСТРАТИВЕН СЪД счете делото за изяснено и обяви, че ще се произнесе със съдебен акт след съвещание.

